OzLabs/hebrew-wiki-articles huggingface dataset:
UC Browser

[[צילום מסך של הדפדפן]]
UC Browser הוא דפדפן למכשירים ניידים בפיתוח חברת האינטרנט הסינית "UCWeb". הוא יצא לראשונה כאפליקציה, בשנת 2004, בשם "J2me-only".

הדפדפן חוצה-פלטפורמות, כולל תמיכה ב: Android, iOS, Windows Phone, Symbian, Java ME ו BlackBerry.
בשנת 2010, UC Browser הוציא את האפליקציה הראשונה שלו ל iOS ב"Apple App Store".

חלק מהתכונות העיקריות בדפדפן זה הן פקדי המחווה שבהם אפשר להשתמש כדי לבצע פעולות שונות, היכולת להחליף כרטיסיות במהירות ויכולת החיפוש באמצעות פקודות קוליות. מלבד זאת, דפדפן UC מציע מצב לילה לגלישה גם בלי הרבה אור ומבלי להתאמץ. מלבד כל אלה, ישנה השלמה מיוחדת לפייסבוק המאפשרת להסתובב ברשת החברתית הפופולרית בצורה מהירה וקלה. תכונה מעניינת נוספת הכלולה בדפדפן UC היא מצב הגלישה בסתר. הודות למצב גלישה זה, הדומה לפונקציית הגלישה בסתר של דפדפן כרום, ניתן לגלוש באינטרנט מבלי להשאיר שום עקבות.<ref></ref>

== צמיחה ונתח שוק ==
עם קצב צמיחה מהיר במיוחד בשנים האחרונות, בפרט בסין ובהודו, הוא עבר במרץ 2014 את רף 500 מיליון משתמשים. 

בספטמבר 2015 נמדד כי נתח השוק העולמי שלו הוא 16.82% ואילו בהודו באותו חודש עבר את סף 50% (כלומר נתח השוק שלו היה גבוה מכל שאר המתחרים יחדיו).

==קישורים חיצוניים==

== הערות שוליים ==

קטגוריה:דפדפנים
קטגוריה:קבוצת עליבאבא
קטגוריה:תוכנות הכתובות ב-Java
קטגוריה:תוכנות שהושקו ב-2004
חורונים

שטחי מואב
חוֹרֹנַיִם (במואבית: 𐤇𐤅𐤓𐤍𐤍, חורנן;<ref>KAI 181 (מצבת מישע), שו' 32</ref> גם: חֹרוֹנָיִם או חֹרֹנַיִם) הייתה עיר מקראית במואב, בקרבת צוער שלדרום מזרח ים המלח.

העיר נזכרת ב"משא מואב", שנשאו הן ישעיהו הנביא והן ירמיהו הנביא על ערי מואב: ; .

העיר נזכרת גם במצבת מישע, בתיאור קרב שערך בה מישע מלך מואב: .

חורנים מוזכרת בקדמוניות היהודים ספר י"ג, ט"ו ו' כ-Ορωναιμ באחת מהערים המואביות שכבש אלכסנדר ינאי, ובשיבוש קל (Ώρωναι) בקדמוניות היהודים ספר י"ד, א', ד', ברשימת הערים שהבטיח הורקנוס השני לחרתת מלך הנבטים אם יעזור לו לעלות על כס המלוכה.<ref></ref>

החוקר אלואיס מוסיל הציע לזהות את העיר הקדומה עם חורבה בשם "אלעראק" (המצודה), כעשרה ק"מ דרומית מערבית לקיר מואב.

==קישורים חיצוניים==
* 

==הערות שוליים==

קטגוריה:מואב
קטגוריה:עבר הירדן המזרחי
קטגוריה:יישובי המקרא
עמלץ הסלמון

עמלץ הסלמון המכונה גם כריש הסלמון ועמלץ האלתית (שם מדעי: Lamna ditropis) הוא מין של כריש גדול וקרוב משפחה של העמלץ הלבן והוא נפוץ בעיקר בימים הממוזגים שבצפון האוקיינוס השקט.
== מאפיינים ==
בדומה לעמלציים אחרים לכריש הסלמון יכולת לשמור זמנית על טמפרטורה פנימית גבוהה יותר מטמפרטורת הסביבה, לעומת יתר הדגים בעלי הדם הקר. שמו ניתן לו עקב הטרף העיקרי שלו דגי סלמון (או אלתית).

הכרישים אפורים-שחורים בפלג הגוף העליון ולבנים, לעיתים עם כתמים כתומים, מלמטה. החוטם קצר וחרוטי והעיניים גדולות ביותר ועוזרות לכריש לראות היטב. אורכם 200–260 ס"מ ומשקלם עד 220 ק"ג, אך לעיתים גם עד 450 ק"ג.

הם ניזונים מסלמונים שונים, דיונונים, דגי הרינג ודג הצובל.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:עמלציים
קטגוריה:דגי האוקיינוס השקט
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס הארקטי
קטגוריה:בעלי חיים שתוארו ב-1947
קטגוריה:טקסונים שתוארו בידי קרל לביט האבס
יעזר

נחלות שבטי ישראל
יַעְזֵר הייתה עיר מקראית בעבר הירדן, אשר שימשה כעיר לויים בנחלת שבט גד.

העיר נזכרת תחילה בספר במדבר, בתיאור הערים שבני ישראל כבשו מהאמורים: , וכן: .

בספר יהושע נזכרת העיר בתיאור נחלת שבט גד, וכן כאחת מערי הלווים שבנחלת השבט.

מאוחר יותר, נזכרת העיר בתיאור המפקד שערך דוד המלך בממלכתו.

העיר נזכרת ב"משא מואב", שנשאו הן ישעיהו הנביא והן ירמיהו הנביא על ערי מואב: , וכן: .

במהלך מרד החשמונאים נכבשה העיר על ידי יהודה המכבי וככל הנראה בתקופת החשמונאים ולאחריה תקופת בית הורדוס נחשבה יעזר כחלק ממחוז פראיה.

אוסביוס, בחיבורו האונומסטיקון (תחילת המאה ה-4 לספירה), ציין כי העיר הייתה נושבת בתקופתו, ושכנה כשמונה מילים מערבית לרבת עמון. במקום אחר באונומסטיקון, צוין כי העיר שוכנת כעשרה מילים מערבית לרבת עמון וכ-15 מילים מצפון לחשבון, בסמוך לנחל גדול היורד לירדן.

בעת המודרנית היו שהציעו לזהות את העיר הקדומה עם "ח'רבת א-צאר", השוכנת כ-10 ק"מ מערבית לרבת עמון וכ-15 ק"מ צפונית לחשבון, או עם "ח'רבת סירה", השוכנת כשני ק"מ צפונית מזרחית ל"ח'רבת א-צאר". עם זאת, מכיוון ש"ח'רבת א-צאר" נמצאת בתחומה של רבת עמון, בעוד שיעזר אמורה להימצא בגבולה, יש המזהים את העיר עם "תל-צאפוט", הנמצא כ-12.5 ק"מ מערבית לרבת עמון. זיהוי זה תואם גם את הגרסה בתרגום השבעים ל: "יעזר גבול בני עמון".

==הערות שוליים==

קטגוריה:יישובי המקרא
קטגוריה:נחלת שבט גד
קטגוריה:עבר הירדן המזרחי
פולקוביצה

חורבות תחנה היסטורית
צפון השוק

פולקוביצה (פולנית: Polkowice; גרמנית: Polkwitz; בין 1937 ל-1945: Heerwegen) היא עיירה בצפון-מזרח פרובינציית שלזיה תחתית שבדרום-מערב פולין. העיר ממוקמת בסביבה של כריית נחושת תעשייתית ומפעל לעיבוד נחושת פועל באזור.

==היסטוריה==
שמה של העיירה הוא מילה בשפה הסלאבית בולסלב, שפירושה "תהילה גדולה". שם זה היה נפוץ בבית המלוכה של שושלת פיאסט. פולקוביצה הוזכרה כבר בכתבים מ-1276 בתור עיירה. ב-1365 היא הייתה חלק מבוהמיה. ב-1457 נהרסו חלקים עתיקים בעיירה משריפה. אסונות נוספים התרחשו בפולקוביצה במהלך מלחמת שלושים השנים, וכתוצאה ממגפת הדבר שפרצה בה בשנת 1680. בשנת 1742, לאחר מלחמת העולם הראשונה, סופחה העיירה לפרוסיה. בשנת 1939 פלשה גרמניה הנאצית לפולין. לאחר המלחמה, עקב שינויי גבול שנקבעו בוועידת פוטסדם, היא חזרה לפולין. התושבים הגרמניים גורשו והוחלפו בפולנים.

==גאוגרפיה==
העיירה שוכנת בפרובינציית שלזיה תחתית ובמחוז קלודצקו. בשנים 1975-1998 הייתה פולקוביצה חלק ממחוז לגניצה. נכון ל-1 בינואר 2009 שטח העיירה הוא 23.74 קמ"ר. היא ממוקמת באזור של מכרה נחושת ומפעל לעיבוד נחושת פועל בקרבת מקום.

==ערים תאומות==
* 
* 

==קישורים חיצוניים==

* 

==הערות שוליים==

קטגוריה:שלזיה תחתית: יישובים
לובן

בניין העירייה וכיכר השוק
[[אבן דרך מ-1725]]
לובן (בפולנית: Lubań, בגרמנית: Lauban) היא עיירה בצפון-מזרח פרובינציית שלזיה תחתית שבדרום-מערב פולין.

==היסטוריה==
לובן סופחה לממלכת פרוסיה ב-1815 לאחר מלחמות נפוליאון והחלטת קונגרס וינה והיא נכללה בפרובינציית שלזיה. הצבא האדום כבש את לובן וסביבתה ב-16 בפברואר 1945.
לאחר 1850 הייתה קהילה יהודית קטנה של 50 חברים בלבד. בשנות ה-30 הקהילה הפכה לקטנה כדי לתפקד בעצמה ובכך נפתרה. מכאן ואילך, כל המשפחות היהודיות שנותרו מהעיירה היו כפופות לקהילה בגורליצה (גורליץ).<ref>[https://web.archive.org/web/20160304060352/http://www.sztetl.org.pl/en/city/luban/Jewish Community in Lubań] on Virtual Shtetl</ref>
ב-8 במרץ 1945 נכבשה לובן במתקפה המוצלחת האחרונה של הוורמאכט במלחמת העולם השנייה על ידי כוחותיו של פרדיננד שרנר.

כשנודע הדבר ליוזף גבלס הוא הגיע ללובן (אז – לאובן) ב-9 במרץ 1945 מלווה בעיתונאים וצלמי תקשורת ובמעמד חגיגי בכיכר העיר ביחד עם שרנר הוא נשא נאום עידוד בפני הלוחמים בעיר שהיו נערים וקשישים. תמונה מפורסמת מאותו אירוע מראה אותו לוחץ ידו של נער כשלוחם קשיש מביט בהם. במקום תעמולה, הבליטה תמונה זו את מצבם העגום של הגרמנים באותו הזמן.

תוך זמן קצר נכבשה העיר בחזרה על ידי הצבא האדום. חלק מהתושבים ברחו ואלה שנשארו, גורשו לגרמניה לאחר מלחמה והעיר סופחה לפולין.
[[יוזף גבלס בלובן]]

==גאוגרפיה==
לובן שוכנת באזור , מצפון להרי איזרה בחוף המערבי של נהר קוויסה. היא ממוקמת בפרובינציית שלזיה תחתית ובמחוז לובן כ-25 קילומטר ממזרח לזגוז'לץ וגורליץ וכ-45 קילומטר צפונית-מערבית לילניה גורה. בשנים 1975–1998 הייתה העיירה חלק ממחוז ילניה גורה. לובן היא תחנה בדרך סנטיאגו, בדרך לקברו של השליח הנוצרי יעקב בן זבדי.

נכון לשנת 2011. שטח העיירה הוא 16.12 קמ"ר, 3.76% מכלל המחוז. נכון לשנת 2002, 3% משטח העיירה מיוער וב-48% יש קרקע חקלאית.

==דמוגרפיה==
{| class="wikitable" style="text-align:right"
|-
!
| גברים
| נשים
| סך הכול
|-
! אוכלוסייה
| 10,246 (47.2%)
| 11,451 (52.8%)
| 21,697 (100%)
|-
! צפיפות
| 635.6
| 710.4
| 1,346
|}

==ערים תאומות==
* 
* 
* 

==קישורים חיצוניים==

* 

==הערות שוליים==

קטגוריה:שלזיה תחתית: יישובים
הנשיא הזמני של הסנאט של ארצות הברית

הנשיא הזמני של הסנאט של ארצות הברית (באנגלית: President pro tempore of the United States Senate) הוא תפקיד בסנאט של ארצות הברית שממלא אחד הסנאטורים המכהנים. על פי המסורת, בתפקיד זה מכהן הסנאטור הוותיק ביותר מסיעת הרוב. 

הנשיא הזמני של הסנאט הוא השלישי בסדר הירושה של נשיא ארצות הברית, לאחר סגן הנשיא ולאחר יושב ראש בית הנבחרים. הנשיא הזמני ויושב ראש בית הנבחרים הם שני האישים שעל פי התיקון ה-25 לחוקת ארצות הברית על הנשיא להעביר להם הצהרה בכתב על כך שנבצר ממנו למלא את תפקידו ועל כך שהוא יכול לחזור ולמלא את תפקידו. 

על פי חוקת ארצות הברית, נשיא הסנאט הוא סגן נשיא ארצות הברית – אף על פי שאינו חבר הסנאט. הסנאט בוחר מקרב חבריו נשיא זמני, שתפקידו לנהל את ישיבות הסנאט בהיעדרו של סגן הנשיא. בפועל מאציל הנשיא הזמני של הסנאט את ניהול הישיבות לסנאטורים אחרים ממפלגתו. 

מינואר 2023 מכהנת בתפקיד הנשיאה הזמנית פטי מארי, סנאטורית מוושינגטון, חברת המפלגה הדמוקרטית. מארי היא האישה הראשונה שמכהנת בתפקיד.

==קישורים חיצוניים==

* 
* [http://www.senate.gov/artandhistory/history/common/briefing/President_Pro_Tempore.htm הנשיא הזמני], באתר הרשמי של הסנאט

== הערות שוליים ==

*
קטגוריה:הסנאט של ארצות הברית
מיפעת

נחלות שבטי ישראל
מֵיפַעַת (גם: מֵפָעַת) הייתה אחת מ-48 ערי הלויים בעבר הירדן שהשימשה גם כעיר מקלט, העיר ומגרשיה היו בתחומי בנחלת שבט ראובן.

==בתנ"ך==
תחילה נזכרת העיר בספר יהושע, בתיאור נחלת שבט ראובן: . העיר עלה בגורלם של הלויים בני מררי על פי הגורל שנערך במשכן שילה על ידי אלעזר הכהן ויהושע בן נון.

לאחר מכן, נזכרת העיר ב"משא מואב" שנשא ירמיהו הנביא על ערי מואב: .

העיר נזכרת כאחת מערי המקלט שבנחלת שבט ראובן. העיר גם נזכרת באונומסטיקון של אוסביוס.

==זיהוי העיר==
החוקר שארל קלרמון-גנו הציע את זיהויה עם ח'רבת ניפעה שבצפון מואב, דרומית לרבת עמון.
חיזוק לזיהוי זה נמצא בפסיפס שנתגלה באתר הארכאולוגי "אום א-רצאץ" שבהרי מואב, שם נרשם השם "מיפעת" ביוונית פעם אחת ב- M תחילית ופעם אחת ב- N תחילית. מנגד, יש הטוענים כי זיהוי זה שגוי, הואיל ונמצאו באזור שרידים מהתקופה הרומית-ביזנטית ולא מתקופת הברזל.

==הערות שוליים==

קטגוריה:קצרמר ארכאולוגיה
קטגוריה:יישובי המקרא
קטגוריה:נחלת שבט ראובן
קטגוריה:עבר הירדן המזרחי
קטגוריה:ערי לויים
קאמיינה גורה

קאמיינה גורה (פולנית: Kamienna Góra; גרמנית: Landeshut in Schlesien; צ'כית: Lanžhot ,Kamenná Hora) היא עיירה בצפון-מזרח פרובינציית שלזיה תחתית שבדרום-מערב פולין. משמעות השם בפולנית וצ'כית הוא "הר האבן".

==היסטוריה==
בשנת 1254 נתן הדוכס בולסלב השני את קאמיינה גורה למנזר הבנדיקטיני של אופטוביצה (במזרח בוהמיה). ב-1289, כשהמנזר עבר לידי הציסטרציאנים, העיירה נרכשה על ידי הדוכס בולקו הראשון של שווידניצה שהפך אותו למבצר נגד בוהמיה. היא קיבלה זכויות עיר מהדוכס בולקו השני ב-1334. פרידריך השני מלך פרוסיה כבש את שלזיה ב-1742. לאחר מלחמת העולם השנייה, עקב שינויי גבול שנקבעו בוועידת פוטסדאם, היא הועברה מגרמניה לפולין. רוב הגרמנים ברחו או גורשו והחליפו אותם פולנים שגורשו מן השטחים הפולנים שסופחו לברית המועצות.

==גאוגרפיה==
קאמיינה גורה שוכנת בפרובינציית שלזיה תחתית ובמחוז קאמיינה גורה. בשנים 1975-1998 הייתה העיירה חלק ממחוז ילניה גורה. נכון לשנת 2007, בקאמיינה גורה יש שטח של 18.04 קמ"ר (מקום 317 בארץ), ובו: 54% קרקע חקלאית ו-16% מיוער. שטח העיירה הוא 4.54% מכלל המחוז.

==דמוגרפיה==
{| class="wikitable" style="text-align:right"
|-
! 
| גברים
| נשים
| סה"כ
|-
! אוכלוסייה
| 9,972 (47.3%)
| 11,121 (52.7%)
| 21,093 (100%)
|-
! צפיפות
| 552.7
| 616.5
| 1,169.2
|}

==ערים תאומות==
* 
* 
* 
* 
* 

==גלריה==
<gallery caption="" widths="150px" heights="150px" perrow="4">
קובץ:PL Kamienna Góra, centrum miasta.jpg| 
קובץ:Kamienna Góra fragment rynku.JPG|חלק מכיכר השוק הישנה 
קובץ:Dworzec PKP Kamienna Góra 966.JPG|בניין התחנה 
קובץ:Kamienna Góra zalew.JPG| 
קובץ:Kamienna Góra, Muzeum Tkactwa - Aw58 - 22 maja 2012 r..jpg|המוזיאון 
קובץ:Dolnośląskie Centrum Rehabilitacji - Aw58 - 27 maja 2009 r. DSC05217.jpg|בית-החולים 
קובץ:Kamienna Góra, kamienny most nad Bobrem -Aw58- 3.11.2011 r..JPG|גשר מעל נהר הבובר 
קובץ:Kamienna Góra, ruiny zamku - 27 kwietnia 2012 r..JPG|חורבות הטירה 
קובץ:Kamienna Góra, gmach Sądu Rejonowego - 6 marca 2010 r..jpg|בית המשפט 
קובץ:Kamienna Góra grodztwo 1.JPG|טירת גרדספו 
קובץ:PL KamGora Rynak.JPG| 
קובץ:PL KamGora Starowka.JPG|רחוב בעיר העתיקה 
קובץ:Kamienna Góra, Dolnośląskie Centrum Rehabilitacji -026.JPG|המרכז לשיקום שלזיה תחתית 
קובץ:PL KamGora Ratusz.JPG|בניין העירייה 
קובץ:PL KamGora Kamienice.JPG|הבתים ההיסטוריים במרכז העיירה 
קובץ:Budynek Zespołu Szkół Ogólnokształcących w Kamiennej Górze..jpg| בית ספר תיכון 
</gallery>

==קישורים חיצוניים==

* 

==הערות שוליים==

קטגוריה:שלזיה תחתית: יישובים
קטגוריה:ערים גרמניות לשעבר
פאט ליבר

לפאייט "פאט" ליבר (באנגלית: Lafayette "Fat" Lever; נולד ב-18 באוגוסט 1960) הוא כדורסלן עבר אמריקאי ששיחק במשך 11 עונות בליגת ה-NBA בעמדת הרכז.

==קריירה מקצועית==
ליבר שיחק ארבע שנים באוניברסיטת המדינה של אריזונה, ושיתף פעולה בקו האחורי של הקבוצה עם ביירון סקוט. בסיום לימודיו נבחר ליבר בבחירה ה-11 בדראפט 1982 על ידי פורטלנד טרייל בלייזרס, אך אחרי שתי עונות בינוניות בקבוצה נשלח לדנוור נאגטס כחלק מטרייד ששלח את הפורוורד קיקי ואנדוויי לפורטלנד. ליבר פרח במדי הנאגטס, ויחד עם אלכס אינגליש הוביל את הקבוצה לפלייאוף במשך שש עונות רצופות, ואף לסדרת גמר המערב בעונת 1984/85. בעונות 1988 ו-1990 נבחר ליבר להשתתף במשחק האולסטאר של ה-NBA. במהלך תקופתו בדנוור העמיד ליבר של 17 נקודות, 7.6 ריבאונדים, 7.5 אסיסטים ו-2.5 חטיפות למשחק.

אחרי עונת 1989/90 נשלח ליבר בטרייד לדאלאס מאבריקס עבור שתי בחירות דראפט. במהלך ארבע עונותיו בדאלאס נפצע ליבר תכופות ואף החמיץ את כל עונת 1992/93 בשל פציעה בברכו. ליבר פרש ממשחק פעיל בסוף עונת 1993/94.

במהלך הקריירה נבחר ליבר לחמישיית העונה השנייה של העונה (1987) ולחמישיית ההגנה השנייה של העונה (1988). נכון ל-2015, ליבר מדורג ראשון ברשימת החוטפים של דנוור בכל הזמנים, ושני ברשימת האסיסטים. למרות קומתו הנמוכה יחסית לשחקן NBA, היה ליבר ריבאונדר מצוין, מה שעזר לו להשיג טריפל דאבלים רבים במהלך הקריירה. הוא אחד משלושה שחקנים בלבד בתולדות ה-NBA שרשמו לפחות 15 נקודות, ריבאונדים ואסיסטים במשחק פלייאוף (השניים האחרים הם ג'ייסון קיד ווילט צ'מברלין). כמו כן מדורג ליבר במקום האחד עשר ב-NBA ברשימת מספר הטריפל דאבלים בעונה הסדירה עם 43 בסך הכול. ממוצעי הקריירה שלו עומדים על 13.9 נקודות, 6 ריבאונדים, 6.2 אסיסטים ו-2.2 חטיפות למשחק.

==קישורים חיצוניים==

==הערות שוליים==

קטגוריה:פיין בלאף: אישים
קטגוריה:כדורסלני פורטלנד טרייל בלייזרס
קטגוריה:כדורסלני דנוור נאגטס
קטגוריה:כדורסלני דאלאס מאבריקס
קטגוריה:כדורסלני אוניברסיטת המדינה של אריזונה
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של פורטלנד טרייל בלייזרס
קטגוריה:כדורסלנים ב-NBA שגופייתם הופרשה
קטגוריה:ארקנסו: כדורסלנים
קטגוריה:אמריקאים שנולדו ב-1960
שאילתה (תוכנה)

שאילתה (באנגלית: Query) היא בקשה לדלייה של נתונים מקובץ או ממסד נתונים. כלומר, זהו אוסף פקודות שמטרתו לקבל נתונים ממסד נתונים או מערכת מידע.

על פי רוב, תוצאת השאילתה תהיה תשובה קצרה ויחידה (או רשימה פשוטה של פרטי מידע נבחרים). זאת להבדיל מהפקה של דוח, אשר על פי רוב מכיל מידע רב ומפורט יותר שגם ארוך מראש להדפסה.

במסד נתונים מקור המידע יכול להיות טבלה, שאילתה אחרת או צירוף של מספר טבלאות ושאילתות. התוצאה יכולה להיות נתון (לדוגמה, שכר ממוצע של עובדים העונים לקריטריונים מוגדרים) או בצורת קבוצת נתונים זמנית (בה יהיו עותקים של המידע, להבדיל מטבלה שבה מאוחסן המידע בפועל). המידע הנאסף על ידי השאילתה נכון למועד ההרצה וייתכן שהנתונים בטבלאות ישונו לאחר מכן או שיתווספו רשומות חדשות הרלוונטיות לאותה שאילתה.

ישנן שפות שאילתות שונות ואחת הפופולריות שבהן היא SQL המיועדת למסד נתונים יחסי.

השימוש הנפוץ בשאילתות הוא לטובת אחזור נתונים, אך ניתן לבצע באמצעותן פעולות כגון יצירת טבלה או מחיקת נתונים.

==הערות שוליים==

קטגוריה:תכנות
קטגוריה:מסדי נתונים
רנקגואה

רנקגואה (בספרדית: Rancagua) היא בירת מחוז או'היגינס ופרובינציית קצ'פואל בצ'ילה. העיר היא חלק מאגד ערים ביחד עם מצ'לי וגולטרו. רנקגואה נמצאת במרכז צ'ילה, במרחק של 87 קילומטרים דרומית לסנטיאגו דה צ'ילה, בירת המדינה. בעיר מתגוררים 232,532 תושבים (נכון ל-2012).

==היסטוריה==
לפני בואם של הספרדים לאזור הוא היה מיושב על ידי שבט הפרומאוקאה (Promaucae), שהיו חלק מאנשי הפיקונצ'ה (Picunche).

במאה ה-18 הילידים מסרו את האדמות לשלטון הספרדי לשם הקמת עיר חדשה. העיר נוסדה ב-5 באוקטובר 1743 על ידי מושל צ'ילה חוסה אנטוניו מנסו דה ולסקו תחת השם "וייה דה סנטה קרוס דה טריאנה". בשלב מסוים לאחר מכן שם העיר שונה לרנקגואה, שהיה השם הילידי של האזור.

ב-1814, במהלך מלחמת העצמאות של צ'ילה, התרחש בעיר קרב רנקגואה. בקרב כוחות ספרד הביסו את הצ'יליאנים והוא היה השלב הסופי בכיבוש מחדש של צ'ילה בידי ספרד לאחר הכרזת העצמאות מספר שנים קודם לכן. בשל כך הקרב ידוע בצ'ילה בתור "אסון רנקגואה". צ'ילה השיבה לעצמה את עצמאותה מספר שנים לאחר מכן.

==כלכלה==
כלכלת רנקגואה מתבססת על כרייה, מסחר, תעשייה וחקלאות, הכוללת בעיקר על גידול גפנים וייצור יין. בקרבת העיר נמצא מכרה הנחושת אל טניינטה, אחד הגדולים מסוגו בעולם.

==חינוך==
בעיר נמצאת אוניברסיטת רנקגואה.

==ספורט==
בעיר נמצאת קבוצת או'היגינס המשחקת בליגת העל הצ'יליאנית. הקבוצה משחקת באצטדיון אל טניינטה בעיר, אחד האצטדיונים שאירחו את מונדיאל 1962 ואת קופה אמריקה 2015.

==ערים תאומות==
* 
* 
* 
* 
* 

==קישורים חיצוניים==

* 
* 

==הערות שוליים==

קטגוריה:צ'ילה: ערים
קטגוריה:מחוז או'היגינס
קטגוריה:יישובים שהוקמו ב-1743
בדן

בְּדָן היה יישוב יהודי בתקופת המשנה באזור השומרון.

היישוב נזכר במסכת עורלה במשנה בזכות רימוניו המפורסמים, לצד "אגוזי פרך", שמקומה לפי הסברה בכפר בית פוריכ, מזרחית לשכם. זאת, כאשר פירות אלו הובאו כדוגמה לדבר שבמניין, דהיינו, דברים שמפני חשיבותם היו נמכרים במספר, ולא במשקל או במידה. הרימונים נחשבו לטובים ביותר בשל שפע המים הנובעים מהמעיינות ובשל החמימות היחסית של סביבת בדן שמצויה ברום נמוך מאוד ביחס לשאר הרי השומרון, בשל היותה מצויה בעמק תרצה הנמוך.

"רימוני בדן" נזכרים גם במסכת כלים במשנה לעניין מעשרות, לצד "חצירי גבע", שמקומה לפי הסברה בכפר ג'בע שבשומרון: .

כמו כן, נזכרים "רימוני בדן" בתלמוד.

בתנ"ך נזכר "בְּדָן" כאחד מצאצאיו של מנשה. ובנוסף בדברי שמואל אל העם נזכר שופט ששמו בדן<ref></ref>.

היישוב הקדום מזוהה כיום עם החורבה ואתר המעיינות עין באד'אן, צפונית מזרחית לשכם, בתחילתו של נחל תרצה.

==הערות שוליים==

קטגוריה:השומרון
בדן (בדן)
קטיה קיפינג

קיפינג ב-2014
קטיה קיפינג (בגרמנית: Katja Kipping; 18 בינואר 1978, דרזדן) היא פוליטיקאית גרמנייה שכיהנה בעבר כמנהיגת מפלגת השמאל הרדיקלית "די לינקה".

==ביוגרפיה==
קיפינג נולדה בדרזדן שבסקסוניה, והשלימה תואר שני באמנויות. ב-1998 היא הצטרפה אל "מפלגת הסוציאליזם הדמוקרטי", מפלגה שהיוותה המשך חוקי והיסטורי של מפלגת האיחוד הסוציאליסטי ששלטה ברפובליקה הדמוקרטית הגרמנית עד 1990. בשנת 2003 מונתה קיפינג לסגן יושב ראש המפלגה. עד שנת 2005 נתפסה המפלגה כמייצגת המסורתית של השמאל המזרח-גרמני וזכתה לתמיכה מזערית בקרב תושבי מערב גרמניה. 

בבחירות הפדרליות שנערכו ב-2005 התמודדה המפלגה ברשימה משותפת עם מפלגת עבודה וצדק חברתי - האלטרנטיבה האלקטורלית, שבסיס בוחריה במערב גרמניה. הרשימה המשותפת זכתה להצלחה כאשר השיגה כ-8.7% מן הקולות וב-53 מושבים בפרלמנט הגרמני. ב-2007 התאחדו שתי המפלגות סופית, ויצרו את מפלגת השמאל הקיצונית "די לינקה". קיפינג נבחרה להיות סגן היושב ראש של המפלגה החדשה, ושימשה כיושב ראש הוועדה לעבודה ורווחה בבונדסטאג. חמש שנים מאוחר יותר ב-2012, נבחרו היא וברנד ריקסינגר למנהיגי המפלגה. הם נבחרו שוב לתפקיד זה בשנת 2014. נכון לשנת 2015 קיפינג היא יושב ראש האופוזיציה בגרמניה, בעוד את הקואליציה מנהיגה אנגלה מרקל.

בשנת 2010 ביחד עם אנדראה איפסילנטי היא הקימה מכון לסולידריות מודרנית, מרכז חשיבה לאנשי שמאל.

== חיים אישיים ==
קיפינג נשואה ויש לה בת, והיא חולקת את זמנה בין ברלין ודרזדן.

==קישורים חיצוניים==

* 

קטגוריה:פוליטיקאיות גרמניות
קטגוריה:גרמניות שנולדו ב-1978
קטגוריה:גרמנים שנולדו ב-1978
Echo (פקודה)

echo במחשוב, היא פקודה במערכות ההפעלה DOS, OS/2, Microsoft Windows, Singularity, יוניקס, דמויות יוניקס, ולינוקס, המציגה מחרוזת טקסט במסוף המחשב. לרוב מדובר בפקודה מובנית במערכת, המשתמשת בתסריטי מעטפת וקובצי אצווה כדי לנתב פלט אל המסך או אל קובץ.

מעטפות פקודה רבות ובהם באש, ו-zsh, מיישמות את Echo כפקודת מעטפת מובנית.
==היסטוריה==
echo התחילה בתוך Multics, והפכה להיות חלק מיוניקס גרסה 2. echo -n, ביוניקס גרסה 7 החליפה את prompt, שהתנהגה באופן דומה, אך ללא גלישה לשורה הבאה.
==שימוש==
השימוש הסטנדרטי בפקודת <code>echo</code>, בסביבת יוניקס, יתבצע כדלקמן כאשר השורה הראשונה היא הקלט, והשנייה היא הפלט.
 <syntaxhighlight lang="text">
$ echo Hello World!
Hello World!
</syntaxhighlight>

שימוש בתווים מיוחדים לצורך הורדת שורה יתבצע כדלקמן:<syntaxhighlight lang="text">
$ echo -e "Hello \n World!"
Hello 
World!
</syntaxhighlight>

דוגמה מורכבת יותר היא:
<syntaxhighlight lang="text">
FGRED=`echo "\033[31m"`
FGCYAN=`echo "\033[36m"`
BGRED=`echo "\033[41m"`
FGBLUE=`echo "\033[35m"`
BGGREEN=`echo "\033[42m"`
 
NORMAL=`echo "\033[m"` 

</syntaxhighlight>

==קישורים חיצוניים==
*[http://www.opengroup.org/onlinepubs/9699919799/utilities/echo.html ECHO] באתר
*[http://technet.microsoft.com/en-us/library/bb490897.aspx Microsoft TechNet Echo article]
==הערות שוליים==

קטגוריה:פקודות יוניקס
שני אביב

שני אביב (נולדה ב-11 בדצמבר 1992) היא שחקנית ישראלית.

==ביוגרפיה==
אביב נולדה בתל אביב להורים ילידי צרפת שעלו לישראל בשנות ה-80. אביב היא השנייה מבין ארבע בנותיהם.

== קריירה ==
בשנת 2011 החלה לגלם את דמותה של ניצה בסדרת הנעורים "אליפים", ששודרה בערוץ הילדים ב-yes למשך עונה, ובתפקיד אורח בעונה השנייה.

באפריל 2013 החלה לגלם את דמותה של ענבל, בתם של ניסים (קובי מאור) ופזית (לירית בלבן) בסדרה הקומית "חברות" שיצרה ליטל שוורץ ומשודרת בערוץ 10. בנובמבר 2013 החלה לשחק בסדרת הדרמה "להיות איתה" שיצר אסי עזר ומשודרת בקשת, ערוץ 2.

בשנת 2014 שיחקה בתפקיד אורח בסדרת האקשן המשטרתית של ערוץ 10 "אחת אפס אפס", בה גילמה את דמותה של מוריה.

בשנת 2015 השתתפה בתפקיד אורח בסדרה "משפחה שולטת" בערוץ הילדים לצד אורנה בנאי, ושבה לשחק בסדרה "חברות" לעונתה השנייה בדמותה של ענבל בתם של פזית וניסים.

בשנת 2017 החלה לשחק את תפקידה של סמדי בטלנובלה "פולמון" ב-Hot בידור ישראלי. באותה שנה חזרה לשחק בסדרות "להיות איתה" (עונה 2), ו"חברות" (עונה 3). אביב הצטלמה לסרט ההוליוודי "משימה חשאית בדמשק" בכיכובו של ג'ון הרט בסוף 2019 שיחקה לצד רומי אבולעפיה בסדרה "מזל טוב, את אבא".

בשנת 2022 כיכבה בסדרה ״כפולים״ עונה 3.

==קישורים חיצוניים==

* 
* 
* 

קטגוריה:ערוץ עשר: שדרניות, שחקניות ומנחות
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1992
קטגוריה:ישראלים שנולדו ב-1992
גיא אליאב

גיא אלון אליאב (נולד ב-23 בדצמבר 1969) הוא יזם ומנהל בתחום האינטרנט בישראל. היה יו"ר התאחדות הסטודנטים בישראל (בשנת 1993), מנכ"ל אתר תפוז אנשים (בין השנים 1999 - 2007), מנכ"ל בלוגטיוי (2007 - 2008) ומנכ"ל אתר nana10 (בין השנים 2009–2012).

==ביוגרפיה==
אליאב נולד בשנת 1969. בשנת 1987 סיים את לימודיו בבית הספר התיכון אליאנס שבתל אביב.

במהלך לימודיו האקדמיים כיהן כיושב ראש התאחדות הסטודנטים בישראל ותוך כדי כך, בשנת 1993, יזם את הקמפיין להגברת המודעות למען השבויים והנעדרים. אליאב בעל תואר ראשון בכלכלה וחשבונאות ותואר שני במינהל עסקים עם התמחות בשיווק - שניהם מאוניברסיטת תל אביב. לאחר סיום הלימודים האקדמיים, עבד כרואה חשבון בתאגיד "ארנסט אנד יאנג".

ב-1997 נכנס לעיסוק מקצועי בתחום האינטרנט, כאשר ייסד את אתר הדואר המקוון "newmail", אשר היה בין ספקי הדוא"ל הראשונים בישראל ובעברית בכלל. לאחר כשבע שנות פעילות, החליט לסגור את האתר. ב-1999, ניר לוטן, שראה את הצלחת אתר זה, הזמין את אליאב לנהל את חברת "תפוז". זמן קצר לאחר הצטרפותו לחברה, ייסד אליאב את מערכת הפורומים והצ'אט באתר. ב-2002 אליאב יזם את החלפת שם האתר מ"תפוז" ל"תפוז אנשים". זאת, על מנת להדגיש כי הגולשים הם האחראים על התוכן באתר.

ב-2003 כמנכ"ל חברת תפוז, ניסה לרכוש מיריב חבוט את מערכת הבלוגים "ישראבלוג". מכיוון שלא הצליח, הקים באתר "תפוז" את מערכת "הבלוגיה" המתחרה. ב-2006 חברת תפוז הונפקה בבורסה.

בספטמבר 2004 ייסד את אתר Mlog בתפוז, אשר אפשר אחסון הודעות SMS בענן.

בינואר 2004 ייסד את BlogTV, שירות סטרימינג שאיפשר לכל גולש לשדר בשידור חי על גבי האינטרנט תוכנית וידאו או פורנו בתמורה לאפשרות לזכות בנופש בחו"ל.

בשנת 2006 פיצל את פעילות שידורי ה-BlogTV לחברת בת פרטית בעלת אותו שם כשמלוא מניותיה מוחזקות על ידי תפוז. במרץ 2007 פרש מניהול חברת תפוז ועבר לנהל את חברת BlogTV אותה ייסד.

בדצמבר 2008 פרש מניהול BlogTV ועבר לנהל את nana10.
בינואר 2010 כחלק מניהול נענע10, הקים את גוף המדיה והפרסום MASA שבמסגרתו הביא את פעילות הפרסום של פייסבוק לישראל.

בדצמבר 2011 סגר לכתב הרכילות עומרי חיון את הבלוג ב"נענע10", עקב חילוקי דעות וניגוד אינטרסים.

בדצמבר 2012, בעקבות מכירת האתר מחברת סלקום לרון לאודר התפטר מניהול nana10, עם כניסתה של חברת JCS לבעלות על אתר נענע10. יריב ג'יבלי מונה להחליפו.

אליאב גרוש ואב לשניים. הוא מתגורר בתל אביב.

==קישורים חיצוניים==
* 
* 
* 

==הערות שוליים==

קטגוריה:ראשי התאחדות הסטודנטים
קטגוריה:מנכ"לים ישראלים
קטגוריה:פעילי אינטרנט ישראלים
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב
קטגוריה:ישראלים שנולדו ב-1969
סלע הרימון

סֶלַע הָרִמּוֹן (גם: סֶלַע רִמּוֹן) הוא אתר מקראי בנחלת שבט בנימין, הנזכר בסיפור פילגש בגבעה, שבסמוך אליו התקיים יישוב בשם "רימון".

בספר שופטים מתוארת מנוסתם של בני שבט בנימין אל יישוב זה בספר המדבר: .

אוסביוס, בחיבורו האונומסטיקון (תחילת המאה ה-4 לספירה), מוסר על יישוב בשם "רימון" השוכן כ- 15 מילים צפונית לירושלים.

על סמך תיאורו של אוסביוס, היישוב "רימון" מזוהה כיום עם הכפר הערבי ראמון, דרומית מזרחית לעופרה, בעוד ש"סלע הרימון" מזוהה עם צוק הסלע קובת א-רומאנה, כחמישה ק"מ דרומית מזרחית לכפר ראמון, בו חצובים בורות מים ומערות.

את האתר "גִּדְעֹם" הנזכר לצד סלע הרימון בתיאור המקראי, יש המציעים לזהות עם אתר בשם "ג'דעון" הנמצא בתחום הכפר טייבה, בסמוך לכפר ראמון.

על שמה של סלע הרימון המקראית נקרא היישוב רימונים.

==הערות שוליים==

קטגוריה:יישובי המקרא
קטגוריה:נחלת שבט בנימין
תאנת שילה

נחלות שבטי ישראל
תַּאֲנַת שִׁלֹה היה יישוב מקראי ששכן בין נחלות שבט אפרים ושבט מנשה.

היישוב נזכר בספר יהושע בתיאור גבול נחלת שבט אפרים: .

אוסביוס, בחיבורו האונומסטיקון (תחילת המאה ה-4 לספירה), ציין את המקום בסמוך לעיירה עקרבה, דרומית מזרחית לשכם.

שמו של היישוב הקדום השתמר לפי הסברה בשתי חורבות במזרח רכס איתמר, בסמוך ל"ח'רבת יאנון" המזוהה עם "ינוח" המקראית. שמן של החורבות הוא "ח'רבת תאנא אלפוקא" (חורבת תאנא העליונה) ו"ח'רבת תאנא אלתחתא" (חורבת תאנא התחתונה). זאת, כאשר הממצא הארכאולוגי וההקשר המקראי תואם את זיהוי העיר הקדומה עם החורבה העליונה.

==הערות שוליים==

קטגוריה:קצרמר ארכאולוגיה
קטגוריה:יישובי המקרא
קטגוריה:נחלת שבט אפרים
בית עזמות

נחלות שבטי ישראל

בֵּית עַזְמָוֶת (גם: עַזְמָוֶת) הייתה עיר מקראית בנחלת שבט בנימין.

העיר נזכרת בתנ"ך כאחת מערי שבט בנימין אליהן שבו עולי בבל, הן בספר עזרא והן בספר נחמיה.

החוקר אדוארד רובינסון הציע לזהות את העיר הקדומה עם הכפר חזמא, צפונית מזרחית לירושלים, וזהו הזיהוי המקובל כיום.

בכפר חזמא נתגלו עתיקות רבות מתקופת בית שני, בהן כלי חרס כגון אגרטלים, קערות וספלים, וכן גלוסקמאות עם כיתוב בעברית.

חיזוק לזיהוי זה ניתן למצוא ברשימות הייחוס של בני שבט בנימין בספר דברי הימים, שם נזכר "עזמות" לצד עֲנָתוֹת (היא ענאתא של ימינו), עָלֶמֶת (היא "ח'רבת עלמית" של ימינו) וזִמְרִי (היא "ח'רבת זמרי" שבשכונת פסגת זאב) - כולם אתרים הנמצאים בסמיכות לכפר חזמא.

אחד מגיבורי דוד המלך נקרא "עַזְמָוֶת הַבַּחֲרוּמִי", ומקורו בעיר "בחורים", המזוהה עם "עלמון-עלמת" שמדרום לחזמא.

==הערות שוליים==

קטגוריה:קצרמר תנ"ך
קטגוריה:קצרמר ארכאולוגיה
קטגוריה:יישובי המקרא
קטגוריה:נחלת שבט בנימין
קטגוריה:יישובים יהודיים בארץ ישראל בתקופת בית שני
אמה בול

אמה בול, 2006
אמה בול (באנגלית: Emma Bull; נולדה ב-13 בדצמבר 1954) היא סופרת מדע בדיוני ופנטזיה וזמרת אמריקאית.

== קורות חיים ==
נולדה בעיר טורנס שבמחוז לוס אנג'לס בדרום קליפורניה. סיימה ב-1976 תואר ראשון בספרות אנגלית בקולג' בלויט שבויסקונסין ועבדה כעיתונאית ומעצבת גרפית. ידועה בעיקר בזכות ספרה מלחמה למען האלונים, המשתייך לקטגוריית "הפנטזיה האורבנית". הספר זכה בפרס לוקוס מטעם המגזין "לוקוס" והיה מועמד לפרס מטעם האגודה המיתופואטית. הייתה מועמדת לפרסי הוגו ונבולה. הייתה חברה בקבוצת הסופרים The Scribblies. הייתה זמרת בלהקת פולק רוק בשם Cats Laughing ובנוסף, ניגנה בגיטרה ושרה בלהקה The Flash Girls.

==רומנים==
*מלחמה למען האלונים 1987
*Falcon 1989
*Bone Dance 1991 היה מועמד לפרסים Hugo, Nebula ו- World Fantasy
*Finder 1994
*The Princess and the Lord of Night 1994
*Freedom and Necessity 1997, עם Steven Brust
*Territory 2007

==סיפורים קצרים==
<div class="mw-content-ltr">
* Rending Dark (1984) in Sword and Sorceress, edited by Marion Zimmer Bradley
* Badu's Luck (1985) in Liavek
* The Well-Made Plan (1986) in Liavek: The Players of Luck
* Danceland Blood (1986, with Will Shetterly) as "Danceland" in Bordertown, edited by Terri Windling
* Wonders of the Invisible World (1988 essay) in October–November issue of New North Artscape
* A Bird That Whistles (1989) in Hidden Turnings, edited by Diana Wynne Jones
* Why I Write Fantasy (1990 essay) in Pulphouse 6
* Silver or Gold (1992) in After the King: Stories in Honor of J.R.R. Tolkien, edited by Martin H. Greenberg
* The Stepsister’s Story" (1995) in The Armless Maiden, edited by Terri Windling
* Joshua Tree (2002) in The Green Man: Tales from the Mythic Forest, edited by Ellen Datlow and Terri Windling
* The Black Fox (2003) in Firebirds, edited by Sharyn November
* De La Tierra (2004) in The Faery Reel, edited by Ellen Datlow and Terri Windling
* What Used to Be Good Still Is (2006) in Firebirds Rising, edited by Sharyn November
</div>

==קישורים חיצוניים==

* 

קטגוריה:סופרי מדע בדיוני אמריקאים
קטגוריה:סופרות מדע בדיוני אמריקאיות
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:זמרות אמריקאיות
קטגוריה:זמרים אמריקאים
קטגוריה:מחברות סיפורים קצרים אמריקאיות
קטגוריה:מחברי סיפורים קצרים אמריקאים
קטגוריה:סופרים ויוצרים זוכי פרס לוקוס
קטגוריה:בוגרי מכללת בלויט
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
נערן (יישוב קדום)

נחלות שבטי ישראל
שרידי ה[[פסיפס בבית הכנסת בנערן]]
נַעֲרָן (גם: נַעֲרָה, נַעֲרָתָה ו- נעורן) היה יישוב מקראי מצפון ליריחו, שהמשיך להתקיים כיישוב יהודי בתקופת המשנה והתלמוד.

בספר יהושע נזכר היישוב בתיאור גבולות נחלת שבט אפרים: .
לאחר מכן, בספר דברי הימים נזכר היישוב כגבול המזרחי של נחלת שבט אפרים: .

היישוב נזכר בכתבי יוסף בן מתתיהו המוסר אודות הפקעת מחצית מכסת המים של נערן לטובת שדות ארכילאיס בידי ארכלאוס בנו של הורדוס. היישוב נזכר גם באונומסטיקון של אוסביוס (תחילת המאה ה-4 לספירה), המציין אותו כ"כפר קטן של יהודים" בשם "נערה", כחמישה מילים מיריחו.

היישוב נזכר גם בתלמוד הבבלי.
בתקופת המשנה והתלמוד נזכר המקום כיישוב יהודי אשר סבל מהתנכלות תושביה הנוכרים של יריחו הסמוכה: . גם במסורות הנוצריות נזכרו יחסי האיבה שבין נזירי דיר אל-קרנטל לבין יהודי נערן.
אולם בניגוד למקורות היהודיים, המספרים שהיהודים סבלו משכניהם הנוכרים, בספר "חיי כאריטוניוס הקדוש", שנתחבר במאה ה-6 או ה-7, מסופר על אלפידיוס (מת לפני שנת 419), הגמון המנזר בעין-דוק ליד יריחו, ש"השיב אחור את ההתקפות מלאי-קנאה רבה של העברים שישבו במקום נערן".

על פי "ספר הדרשות על שם אנטיוכוס", שנתחבר בשנת 514 על ידי סופר נוצרי, מתברר כי גם במאה ה-6 הייתה בנערן קהילה יהודית. בספר מסופר על נזיר נוצרי שעזב את מנזרו על הר סיני ובהשפעת חזיונות בא "לפלשתינה לנערא ולליביאס, שהם מרכזים ליהודים...התגייר ולקח לו אשה והיה מורה בגלוי את תורת היהודים נגד האמונה הנוצרית".

עד מלחמת העולם הראשונה התקשו החוקרים בזיהוי מיקומה של נערן. במהלך המלחמה, בעקבות פיצוץ של פגז נחשפו שרידי בית כנסת קדום, עם רצפת פסיפס מרשימה, ובעקבות זאת מזוהה כיום נערן העתיקה עם "תל ג'סר" שמצפון ליריחו.

בשנת 2016 הגיע לידי רשות העתיקות שטר פפירוס מן המאה השביעית לפני הספירה, בו נזכרת בכתב העברי הקדום העברת משלוח יין מנערתה לירושלים.

על שם היישוב הקדום נקרא קיבוץ נערן.

==לקריאה נוספת==
*חנן אשל, "כגון... יריחו לנערן...", בתוך: זאב ח' ארליך (עורך), "...לפני אפרים ובנימין ומנשה...", ירושלים תשמ"ה, עמ' 83–88

==קישורים חיצוניים==

==הערות שוליים==

קטגוריה:יישובי המקרא
קטגוריה:נחלת שבט אפרים
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:יריחו
קטגוריה:ארכאולוגיה מקראית
ישנונן גרינלנדי

ישנונן גרינלנדי (שם מדעי: Somniosus microcephalus) הוא אחד ממיני הכרישים היחידים החיים באזור הארקטי. כריש זה חי באזור צפון האוקיינוס האטלנטי והארקטי שסביב קנדה, גרינלנד, נורווגיה ואיסלנד. הוא חי באזור הצפוני ביותר יחסית לכרישים. בשרו רעיל, אך למרות זאת הוא ניצוד באיסלנד לשם השומן שבגופו, כשבשרו עובר יישון המנטרל את הרעל.

הישנונון הגרינלנדי קיבל את שמו זה על שם שעות השינה הרבות שלו כמו גם אזור המחיה שלו.

אורכו מגיע עד 6.4 מטר ומשקלו עד 1,400 ק"ג. הכריש הממוצע, עם זאת, קטן בהרבה: אורכו 2.44–4.8 מטר ומשקלו 400 ק"ג, והזכרים גדולים יותר מהנקבות.

הישנונונים נעים לאט וישנים הרבה. הם יוצאים לציד בשעות הערב. הם אוכלים דגי טרוטנית, מליחים, צלופחים, דגי אלתית, בקלה, ברקנאים, עקרבנון, דגי זאב וסוליתאים, וכן כרישים ותריסניות קטנים יותר.

הישנונן הגרינלנדי נחשב למקור של אגדת המפלצת מלוך נס בשל מנהגו לאכול כלבי ים. כלבי ים נודדים ללוך נס בקיץ דרך הנהרות.

==תוחלת חיים==
לפי מחקר שנערך באוניברסיטת קופנהגן, נמצא כי תוחלת החיים של הישנונן היא 300 עד 500 שנה. זהו בעל החיים בעל תוחלת החיים הגבוהה ביותר בקרב חולייתנים הידועה למדע. 

הפרט הכי מבוגר הידוע כיום שעוד בחיים (2023) הוא כנראה סביב גיל 400 שנים.<ref></ref>

== גלריה ==
<gallery>
קובץ:Somniosus microcephalus1.jpg
קובץ:Greenland-shark-Scoresby-1820.gif
קובץ:Greenland shark profile.jpg
קובץ:Hakarl near Bjarnahöfn in Iceland.JPG|בשר הכריש תלוי לייבוש
</gallery>

==קישורים חיצוניים==

* 

==הערות שוליים==

קטגוריה:טקסונים שתוארו בידי מרקוס אליעזר בלוך
קטגוריה:ישננים
קטגוריה:דגים: טורפי-על
קטגוריה:מגה-פאונה של האוקיינוס הארקטי
קטגוריה:דגי האוקיינוס הארקטי
קטגוריה:בעלי חיים רעילים
קטגוריה:בעלי חיים שתוארו ב-1801
קטגוריה:טקסונים שתוארו בידי יוהאן גוטלוב שניידר
בריאן סנדובל

בריאן סנדובל (באנגלית: Brian Sandoval; נולד ב-5 באוגוסט 1963) הוא פוליטיקאי אמריקאי חבר המפלגה הרפובליקנית שכיהן כמושל נבדה מינואר 2011 עד ינואר 2019. הוא מכהן כנשיא אוניברסיטת נבדה ברינו החל מ-2020.

==ביוגרפיה==
סנדובל נולד בעיר רדינג שבקליפורניה וגדל בעיר ספרקס הסמוכה לרינו שבנבדה. הוא בנם של רון ולוריה סנדובל, שניהם ממוצא מקסיקני. ב-1986 הוא סיים תואר ראשון באנגלית ובכלכלה באוניברסיטת נבדה ברינו וב-1989 סיים לימודי משפטים באוניברסיטת המדינה של אוהיו. לאחר לימודיו עבד כפרקליט פרטי בנבדה.

ב-1994 נבחר לאספה המחוקקת של נבדה וב-1996 נבחר לכהונה נוספת בתפקיד. ב-1998 מונה לנציב ההימורים של נבדה, תפקיד שבאחריותו פיקוח על פעולתם של בתי הקזינו במדינה. במקביל כיהן במועצה המייעצת של הסוכנות המשותפת לנבדה ולקליפורניה לשימור אזור אגם טאהו.

ב-2002 נבחר לתובע הכללי של נבדה ונכנס לתפקידו בינואר 2003 הוא כיהן בתפקיד עד אוקטובר 2005, מועד בו אושר הושבע לשופט בבית המשפט הפדרלי במחוז נבדה. ב-2009 החליט לפרוש מכס השיפוט (כהונה שהיא לכל החיים), ולקרוא תיגר על המושל המכהן של נבדה ג'ים גיבונס. הוא גבר על גיבונס בבחירות המקדימות של המפלגה הרפובליקנית, בבחירות הכלליות שנערכו בנובמבר 2010 התמודד מול רון ריד, בנו של הארי ריד, מנהיג הרוב הדמוקרטי בסנאט של ארצות הברית דאז, וזכה לרוב של 53.3%. ב-2014 זכה ברוב גדול של 70.6% בבחירות לכהונה נוספת בתפקיד.

סנדובל מחזיק בעמדות מתונות. הוא קיבל כספים פדרליים עבור המדיקייד כחלק מרפורמת הבריאות של הנשיא ברק אובמה, ובעל עמדות ליברליות בנושאי הפלות ונישואים חד-מיניים. בפברואר 2016 נחשף כי נשקלה מועמדותו לשופט בבית המשפט העליון של ארצות הברית במקומו של אנטונין סקאליה, אך בהמשך ויתר סנדובל על מועמדות אפשרית.

בשנת 2020 מונה סנדובל לנשיא אוניברסיטת נבדה ברינו.

=== חיים אישיים ===
סנדובל הוא נוצרי קתולי באמונתו, נשוי ואב לשלושה.

==קישורים חיצוניים==

* 

* [https://web.archive.org/web/20150614225810/http://gov.nv.gov/About/Governor-Brian-Sandoval/ בריאן סנדובל] באתר מושל נבדה
* [http://hosted.ap.org/dynamic/external/pre-election/bios/30767.html?SITE=KWWLTV&SECTION=POLITICS&TEMPLATE=DEFAULT בריאן סנדובל] באתר אסושיאייטד פרס

==הערות שוליים==

קטגוריה:מושלי נבדה
קטגוריה:בוגרי אוניברסיטת נבדה ברינו
קטגוריה:בוגרי בית הספר למשפטים באוניברסיטת המדינה של אוהיו
קטגוריה:עורכי דין אמריקאים
קטגוריה:התובעים הכלליים של נבדה
קטגוריה:שופטי בתי המשפט הפדרליים המחוזיים של ארצות הברית
קטגוריה:אמריקאים ממוצא מקסיקני
קטגוריה:מושלי מדינות ארצות הברית מהמפלגה הרפובליקנית
קטגוריה:יושבי ראש אגודת המושלים הלאומית
קטגוריה:נשיאי אוניברסיטאות בארצות הברית
קטגוריה:אמריקאים שנולדו ב-1963
פוקנת דאל

פוקנת דאל (שם מדעי: Phocoenoides dalli) היא מין של פוקנה יחידה בסוגה החיה באזור צפון האוקיינוס השקט. היא קרויה ע"ש החוקר "ויליאם הילי דאל" (William Healey Dall).

תחום התפוצה שלהם הוא ממערב לחופים הצפון-מרכזיים של ארצות הברית ועד חופי סיביר וצפון סין במזרח.

לפוקנה גוף שחור עם שוליים אחוריים וקצוות זנב לבנים וכן סנפיר גב לבן עד לקצה, מה שמזכיר מעט את צורת הגוף של האורקה. יש להם גוף חזק וראש שחור וקטן יחסית. אורכו הממוצע 2.3 מ' ומשקלו 130-220 ק"ג., מה שהופך אותה לגדולה במיני משפחתה. הזכרים גדולים מעט יותר מהנקבות.

הם אוכלי דיונונים ודגים קטנים כמו מליח, אנשובי, סרדין, מקרל, בקלה ורמחניים. כמו כן הם צוללים כדי לדוג אורנוניים. לעיתים הם גם יאכלו קריל, אך הוא לא חשוב בתזונתם.

הטורפים העיקריים שלהם הם הקטלן והעמלץ הלבן, עם זאת הפוקנה מהירה מאוד ויכולה להגיע בבריחה למהירות של 55 קמ"ש. לעיתים הפוקנות והאורקות נצפו שוחים יחד בלי שהאורקות יטרפו את הפוקנות.

הפוקנות נוטות לצלול הרבה ולעומק של עד 94 מטר. הם ביישנים יחסית ולא קופצות מעל פני המים. 

תפוצתם רחבה והם לא נמצאות בסכנת הכחדה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פרדריך וויליאם טרו
דאל
קטגוריה:לווייתני האוקיינוס הארקטי
קטגוריה:יונקים יחידים בסוגם
קטגוריה:בעלי חיים שתוארו ב-1885
קטגוריה:בעלי חיים הקרויים על שם מפורסמים
אליהו דב וכטפוגל

הרב אליהו דב וכטפוגל (בדרך כלל בכתיב יידי: וואַכטפויגעֶל; ידוע בכינוי רֶבּ אֶלֶ'ה בּעֶר; נולד ה'תש"ב, 1942) הוא ראש ישיבת "זיכרון משה" בסאות' פולסברג בארצות הברית. על אף שהוא אינו חבר במועצת גדולי התורה של אגודת ישראל בארצות הברית מטעמים עקרוניים, הוא מעורב בפעילותה ונמנה עם השורה הראשונה של הרבנים החרדים-ליטאיים בארצות הברית.

==ביוגרפיה==
נולד בקנדה לרב נתן מאיר ווכטפוגל, ולחוה, בתו של הרב ישראל זלמן שלומוביץ, רבה של גנינץ, שהייתה מייסדת ומנהלת בית יעקב בבורו-פארק. בילדותו מינה רבי אהרן קוטלר את אביו כמשגיח בישיבת לייקווד, והמשפחה היגרה לעיירה לייקווד שבניו ג'רזי. למד בישיבת "בית התלמוד" בארצות הברית, בישיבת לייקווד אצל רבי אהרן קוטלר ובישיבת בריסק אצל רבי יוסף דב סולובייצ'יק. בשנת תשכ"ו נישא למינה, בתו של הרב משה שמואל שפירא, ראש ישיבת באר יעקב, ועבר ללמוד בכולל שבישיבת חמיו. לאחר שנים מעטות עברו בני הזוג לארצות הברית. בני הזוג התגרשו והרב ווכטפוגל נישא בשנית לזיווה בתו של הרב עמרם בלום, רב בקליבלנד.

הוא מונה כר"מ בישיבת "זיכרון משה" בסאות' פולסברג , מחוז סאליבן בניו יורק שעמדה בראשות הרב צבי אבא גורליק, בנו של מייסד הישיבה הרב ירוחם גורליק. במשך השנים מונה לראש הישיבה, ותרם לפרסומה. בישיבה לומדים כ-170 בחורים, בעיקר מארצות הברית.

כאשר ביקר הרב אהרן יהודה לייב שטינמן בארצות הברית הוא הזמין את הרב ווכטפוגל להצטרף למועצת גדולת התורה של אגודת ישראל באמריקה. הזמנה דומה שלח אליו בכתב הרב יוסף שלום אלישיב, אולם הוא סירב.

== הנהגתו ==
הרב וכטפוגל נחשב לאחד מגדולי הדור בארצות הברית, והוא אחד ממנהיגיו הבולטים של הציבור החרדי ליטאי בארצות הברית. כאמור לעיל, על אף שהרב וכטפוגל אינו חבר במועצת גדולי התורה של אגודת ישראל בארצות הברית מטעמים עקרוניים, הוא מעורב בפעילותה ונמנה עם השורה הראשונה של הרבנים החרדים-ליטאיים בארצות הברית. חלק גדול מהציבור הישיבתי ובני התורה בארצות הברית סרים למשמעתו, ולדידם הוא בעל המילה האחרונה ברוב הנושאים. בעניינים שונים הוא נוקט בשיטתה של חסידות סאטמר.

==משפחתו==
ילדיו:
* פרידא - נישאה לר' מאיר חיים זילבער, ר"מ בישיבה כלל חסידית במונסי
* ר' אריה - ר"מ בישיבה לצעירים בלייקווד
* ר' עמרם
חתניו:
* הרב מאיר חיים זילבער, ר"מ בישיבה כלל חסידית במונסי
* הרב מאיר וויינשטיין - שואל ומשיב בישיבה בסאות' פולסברג
* הרב שמואל שוסטל, בנו של ראש ישיבת לייקווד הרב דוד שוסטל

==קישורים חיצוניים==
* 

קטגוריה:ילידי 1942
קטגוריה:ראשי ישיבה אמריקאים
קטגוריה:בוגרי ישיבת לייקווד
קטגוריה:בוגרי ישיבת בריסק-ירושלים
מרי פאלין

מרי קופלנד פאלין (באנגלית: Mary Copeland Fallin; נולדה ב-9 בדצמבר 1954) היא פוליטיקאית אמריקאית חברת המפלגה הרפובליקנית שכיהנה כמושלת אוקלהומה בשנים 2011–2019.

==ביוגרפיה==
פאלין גדלה באוקלהומה, בתם של מרי ג'ו וג'וזף קופלנד. אביה כיהן כראש העיר טקומסה ולאחר מותו מילאה תפקיד זה אמה. היא בוגרת האוניברסיטה הבפטיסיטת של אוקלהומה ואוניברסיטת המדינה של אוקלהומה. לאחר לימודיה שימשה המנהלת המקומית של רשת המלונות לקסינגטון מטקסס.

בשנים 1990 עד 1995 כיהנה כחברת בית הנבחרים של אוקלהומה, ב-1995 נבחרה לסגנית מושל אוקלהומה והייתה בכך לאישה הראשונה ולחברת המפלגה הרפובליקנית הראשונה למלא תפקיד זה בתולדות המדינה. היא נבחרה לכהונה נוספת ב-1998 וב-2002. ב-2006 התמודדה בבחירות לבית הנבחרים של ארצות הברית, היא ניצחה בסיבוב השני של הבחירות המוקדמות במפלגה הרפובליקנית ובבחירות הכלליות של המחוז החמישי זכתה ברוב של 60%. ב-2008 זכתה לכהונה נוספת לאחר שניצחה בבחירות ברוב של 66%.

ב-2010 התמודדה בבחירות למשרת מושל אוקלהומה וגברה על יריבתה מהמפלגה הדמוקרטית ברוב של 60.5%. היא נכנסה לתפקיד בינואר 2011. היא שימשה גם יושבת ראש איגוד מושלי המדינות בארצות הברית באוגוסט 2013 עד יולי 2014.

במהלך כהונה התמודדה המדינה עם סופות טורנדו קטלניות, החמורות בהן אירעו במהלך מאי 2013. סופת מור שבמהלכה הכריזה פאלין על מצב חירום, פגעה באזור מטרופולין אוקלהומה סיטי, גרמה לאלפי בתים הרוסים, לנזק המוערך בכ-2 מיליארד דולר ול-24 הרוגים במדינה. ימים ספורים לאחר סופת מור פגעה במדינה סופת אל רינו, שהייתה בעלת העוצמה הגדולה ביותר שנמדדה מעולם וגרמה ל-8 הרוגים.

פאלין תומכת בעונש מוות, ב-2014 פסלה את החלטת בית המשפט העליון של אוקלהומה לעיכוב ביצוע עונש המוות של קלייטון לוקט, שחטף, עינה, אנס באכזריות ורצח צעירה בת 19. החלטת בית המשפט הייתה על רקע ערעור כי השימוש בסם מרדים חדש על בסיס מידזולם, בעקבות הפסקת ייצור הסם שהיה נהוג עד אז, עלולה לא להשפיע ובכך לגרום לכאב עז כתוצאה מהשימוש מהחומרים בזריקות הרעל בשלבים הבאים של ההוצאה להורג. ההוצאה להורג עצמה שאירעה באפריל 2014 השתבשה לאחר שהסם המרדים לא פעל כהלכה, מה שגרם ללוקט להתענות במשך 43 דקות עד שמת מדום לב. ב-2015 אישרה לראשונה בארצות הברית שימוש בגז חנקן לצורך הוצאה להורג.

פאלין היא אם לשני ילדים מנישואיה הראשונים לג'וזף פאלין. ב-2009 נישאה בשנית לוורן כריסטינסנס שלו ארבעה ילדים.

==קישורים חיצוניים==

* 

* [http://www.ok.gov/governor/About/index.html מרי פאלין], באתר מושל אוקלהומה
* 

==הערות שוליים==

קטגוריה:מושלי אוקלהומה
קטגוריה:חברי בית המחוקקים של אוקלהומה
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי אוקלהומה
קטגוריה:יושבי ראש אגודת המושלים הלאומית
קטגוריה:חברי בית הנבחרים של ארצות הברית מאוקלהומה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי האוניברסיטה הבפטיסיטית של אוקלהומה
קטגוריה:בוגרי אוניברסיטת המדינה של אוקלהומה
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
פול לקאמרה

פול לקאמרה (באנגלית: Paul LaCamera) הוא גנרל בצבא ארצות הברית המשרת כמפקד פיקוד כוחות ארצות הברית בקוריאה. קודם לכן שירת כמפקד כוחות הצבא בפיקוד האוקיינוס השקט וכמפקד רגימנט הריינג'רס ה-75.

==קריירה צבאית==
לקאמרה החל את דרכו בצבא ארצות הברית עם הרשמו למכללה הצבאית וסט פוינט. לאחר שסיים את חוק לימודיו ב-1985, והוסמך כקצין בדרגת לוטננט. עם סיום לימודיו התגייס לצבא ועבר הכשרה כלוחם, קורס קציני חי"ר והסמכה כצנחן. לאחר מכן התנדב לקאמרה לרגימנט הריינג'רס ה-75. לקאמרה שימש ברגימנט הריינג'רס כמפקד מחלקה ולאחר מכן כמפקד פלוגה ולחם במבצע מטרה צודקת. לאחר מספר תפקידי פיקוד שימש לקאמרה כמפקד גדוד בדיוויזיה ההררית ה-10 והוביל אותו בלחימה במבצע אנקונדה. בשנים 2003–2004 פיקד על הגדוד השלישי ברגימנט הריינג'רס ה-75. בשנים 2005–2007 פיקד לקאמרה על רגימנט הריינג'רס. לאחר מכן שירת כקצין המבצעים של פיקוד המבצעים המיוחדים המשולבים (JSOC) וכעוזרו של מפקד פיקוד המבצעים המשולבים המיוחדים. בתפקידו הבא שירת כסגן מפקד דיוויזיית החי"ר ה-25 ולאחר מכן כמפקד דיוויזיית החי"ר ה-4 (עד למאי 2015 כאשר במקומו מונה ראיין גונזלבס) בתקופה בה פרשה בדרום אפגניסטן, וסגן מפקד הקורפוס המוטס ה-18.

בינואר 2018 קודם לדרגת לוטננט גנרל ומונה למפקד הקורפוס המוטס ה-18. בנובמבר 2019 הועלה לדרגת גנרל ומונה למפקד כוחות צבא ארצות הברית בפיקוד האוקיינוס השקט, תפקיד בו כיהן עד יוני 2021. ביולי 2021 מונה למפקד פיקוד כוחות ארצות הברית בקוריאה.

==לקריאה נוספת==
* שון ניילור "יום שלא טוב למות בו", תל אביב: המכללה הבין-זרועית לפיקוד ולמטה - המכון - לחקר הטקטיקה, הוצאת משרד הביטחון, 2007.

==קישורים חיצוניים==

==הערות שוליים==

קטגוריה:גנרלים בצבא ארצות הברית
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:הריינג'רס
קטגוריה:מפקדי הדיוויזיה הרביעית (ארצות הברית)
קטגוריה:מפקדי הקורפוס המוטס ה-18
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1963
לסליאנים

הלסליאנים (בגרמנית: Die Lassalen) היה שמה של קבוצת הפעילים שהמשיכה את דרכו הרעיונית והארגונית של פרדיננד לסל במפלגת "אגודת הפועלים הגרמנית הכללית" (ADAVׂׂ), לאחר מותו ב-1864. כאשר התאחדו הלסליאנים עם "מפלגת הפועלים הסוציאל-דמוקרטית של גרמניה" (מפלגתם הסקסונית של וילהלם ליבקנכט ואוגוסט בבל - ה-SDAP) במאי 1875, התמזגה הקבוצה לתוך שורות "המפלגה הסוציאל-דמוקרטית של גרמניה" (SPD), וחדלה להתקיים למעשה.

החבורה שהקיפה את לסל מנתה אישים כמו יוהאן פיליפ בקר, שהיה פעיל חשוב ב-ADAV של לסל ונודע כפובליציסט, וילהלם ריסטו, שהיה קצין פרוסי גולה והיה מקורבו של לסל, פרדיננד פרידלנדר שהיה אחיינו של לסל ובעלה של אחותו פרידריקה, והרוזנת סופי פון האצפלדט, שלקחה על עצמה את מימוש צוואתו של לסל, והייתה קשורה אליו רגשית ורעיונית. 

ארגון ה-ADAV הוסיף להתקיים למעלה מעשור לאחר מותו של מנהיגו, והוסיף לגדול לתדהמתם הרבה של מתנגדיו קרל מרקס והחוגים הליברלים בגרמניה. העיתון "הסוציאל-דמוקרט" שנערך על ידי יוהאן בפטיסט פון-שווייצר היה האלמנט שהשלים את בניית ה-ADAV, ובזכותו הסתעף הארגון והגיע למחוזות חדשים. הצלחתם הגדולה של הלסליאנים באיחוד עם ה-SDAP, הייתה יכולתם לשמר את האלמנט המפלגתי בתנועה הסוציאליסטית הגרמנית; למורת רוחו של מרקס, הונצח לסל גם בארגון המאוחד של שתי המפלגות. הדרך המפלגתית, אשר חתרה להשפיע ולממש את השקפותיה במסגרת הפרלמנטריזם הגרמני החדש בימי אוטו פון ביסמרק, הייתה תוצאה של שימור מורשת לסל בידי ממשיכי דרכו.

==הערות שוליים==

קטגוריה:גרמניה: מפלגות
רות בלומרט

רות בלומרט (5 במאי 1943 – 22 בדצמבר 2014) הייתה משוררת, סופרת, מתרגמת ועורכת ישראלית.

==ביוגרפיה==
רות בלומרט נולדה בחיפה. בוגרת אוניברסיטת בר-אילן במיקרוביולוגיה וביוכימיה ומוסמכת בית המדרש לרבנים באמריקה בספרות עברית ושירת ימי הביניים. 
ניהלה במשך שנים את ארכיון התיאטרון ע"ש ישראל גור בירושלים ובמסגרת זו גם ערכה את "במה: רבעון לדרמה". 
בשנים 1966–1979 חייתה עם משפחתה בניו-יורק, ולאחר מכן התגוררה בירושלים עד יום מותה ב-22 בדצמבר 2014. הייתה חולה בשנים האחרונות לחייה ולמרות מחלתה הייתה פעילה מבחינה ספרותית ומעיין יצירתה לא פסק. בשנות חייה האחרונות תרגמה את "ירושלים", יצירתו המונומנטלית של ויליאם בלייק, וחודשים ספורים לפני מותה יצא ספר שיריה האחרון "שמחה גדולה תפרוץ שם".

==רשימת פרסומים==
===סיפורת===
* המלאך, הקיבוץ המאוחד, תשמ"ד (1984) (סיפורים)
* הצריח, כתר, 1984 (קולאז'ים: יגאל תומרקין) (מדע בדיוני)
* זהירות, מגע זהב, שוקן, תשמ"ז (1987) (איורים: אורה איתן)
* תעלומת האוצר במכרות האי העגול, או, הפלישה לחצרמוות, כנרת, 1996 (איורים: אבי כץ)

===שירה===
* גולים על כוכב זר, כרמל, תשנ"א (1991) (איורים: יגאל תומרקין)
* מודע מזמן אחר, כרמל, תשנ"ז (1996) (איורים: יגאל תומרקין)
* שמחה גדולה תפרוץ שם, קשב לשירה, תשע"ד (2014)

===תרגומים (מאנגלית)===
* אסתר קמרון, צ: ניתוח עצמי של גולם, הקיבוץ המאוחד, 1987
* פיודור מיכאילוביץ' דוסטויבסקי, הגנב הישר (סיפור), זמורה-ביתן, תשנ"ח (1998)
* סמיואל טיילור קולרידג', שירת יורד-הים הישיש בשבעה חלקים, קשב לשירה, תשס"א (2001)
* ויליאם בלייק, ירושלים: האצלתו של הענק אלביון, נספחים ואחרית דבר גיורא לשם, קשב לשירה, 2012

===עריכה===
* במה רבעון לדרמה, בהוצאת ארכיון התיאטרון ע"ש ישראל גור

==פרסים ספרותיים==
* פרס היצירה מטעם ראש הממשלה לוי אשכול, תשנ"ג
* פרס ירושלים לספרות

==קישורים חיצוניים==

* 
* 
* [http://blogs.bananot.co.il/254/ הבלוג שלה]
* [https://www.facebook.com/profile.php?id=100006036876224 דף הפייסבוק שלה]

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:בוגרי בית המדרש לרבנים באמריקה
קטגוריה:בוגרות בית המדרש לרבנים באמריקה
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:מתרגמות ישראליות
קטגוריה:מתרגמים ישראלים
קטגוריה:עורכות כתבי עת ישראליות
קטגוריה:עורכי כתבי עת ישראלים
קטגוריה:ארכיונאיות
קטגוריה:ארכיונאים
קטגוריה:ישראליות שנולדו ב-1943
קטגוריה:ישראלים שנולדו ב-1943
קטגוריה:ישראליות שנפטרו ב-2014
קטגוריה:ישראלים שנפטרו ב-2014
ג'ין שאהין

סינת'יה ג'ין שאהין (באנגלית: Cynthia Jeanne Shaheen; נולדה ב-28 בינואר 1947) היא פוליטיקאית אמריקאית מהמפלגה הדמוקרטית, המכהנת כסנאטורית מטעם מדינת ניו המפשייר, מאז 2009. לפני כן כיהנה כמושלת ניו המפשייר, בשנים 1997–2003.

==ביוגרפיה==
שאהין נולדה בשם סינתיה ג'ין באוורס (Cynthia Jeanne Bowers) בסנט צ'ארלס שבמיזורי, פרבר של העיר סנט לואיס. היא גדלה בפנסילבניה וסיימה שם את התיכון. לאחר מכן למדה לתואר ראשון באנגלית באוניברסיטת שיפנסבורג בפנסילבניה וכן לתואר שני באוניברסיטת מיסיסיפי. היא לימדה בתיכון במיסיסיפי ועברה להתגורר בניו המפשייר ב-1973, שם לימדה גם כן בתיכון והחזיקה בחנות תכשיטים יחד עם בעלה ביל שאהין.

כחברת המפלגה הדמוקרטית, היא עבדה במספר קמפיינים, בהם מסע הבחירות המוצלח של ג'ימי קרטר לנשיאות ב-1976. בשנת 1992 נבחרה לחברה בבית המחוקקים של ניו המפשייר וכיהנה בו עד דצמבר 1996. ב-1996 נבחרה למשרת מושלת ניו המפשייר לאחר שגברה על יריבה הרפובליקני, וכן שוב ב-1998 וב-2000. היא האישה הראשונה שנבחרה כמושלת ניו המפשייר. בבחירה שלא לרוץ לכהונה רביעית כמושלת, התמודדה לסנאט ב-2002, אך הפסידה ליריבה הרפובליקני ג'ון סונונו.

באפריל 2005 מונתה למנהלת המוסד לפוליטיקה שבאוניברסיטת הרווארד, עד שבחרה לשוב לפוליטיקה והתמודדה בבחירות לסנאט מטעם ניו המפשייר בנובמבר 2008, כאשר הפעם הביסה את יריבה הקודם ג'ון סנונו. בכך הייתה שאהין לנציגה הדמוקרטית הראשונה בסנאט מטעם ניו המפשייר מאז ג'ון דקרין, ששירת במשרה זו בשנים 1975–1980. בכך גם הייתה לאישה הראשונה בהיסטוריה של ניו המפשייר אשר מכהנת גם כמושלת וגם כסנאטורית. בנובמבר 2014 נבחרה לכהונה שנייה.

שאהין נשואה לביל ואם לשלושה ילדים.

==קישורים חיצוניים==

* 

* 
* קומו גראונד, מרק סנפורד וג'ין שאהין, [https://web.archive.org/web/20150614055039/http://www.commongroundnews.org/article.php?id=918&lan=he&sp=0 אינטרס לאומי אמריקני], 2 באוגוסט 2005
* 

==הערות שוליים==

קטגוריה:חברי הסנאט של ארצות הברית מניו המפשייר
קטגוריה:חברי האספה הכללית של ניו המפשייר
קטגוריה:מושלי ניו המפשייר
קטגוריה:מושלות מדינות ארצות הברית מהמפלגה הדמוקרטית
קטגוריה:מושלי מדינות ארצות הברית מהמפלגה הדמוקרטית
קטגוריה:סנאטוריות חברות המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת שיפנסבורג
קטגוריה:בוגרי אוניברסיטת מיסיסיפי
קטגוריה:אמריקאיות שנולדו ב-1947
קטגוריה:אמריקאים שנולדו ב-1947